section_heading: Mlade godine
paragraph_text: Sarah Jessica Parker se rodila kao dijete Stephena Parkera, židovskog biznismena, i Barbare Parker. Njeni roditelji su se razveli rano u njenom djetinjstvu a njena majka se udala za Paula Forstea, vozača kamiona. Odrasla je tako uz očuha i sedam braće i sestara. Kao mlada djevojka je trenirala balet te se pridružila Broadwayu. Kada se njena obitelj premjestila u New York počela je razvijati karijeru kao dječja glumica. Pohađala je Dwight Morrow srednju školu, američku školu baleta, školu kreativnih umjetnosti i profesionalnu dječju školu. Dobila je ulogu u kazališnoj predstavi “Moje pjesme, moji snovi” a kasnije i u “Annie”.